Ο Τσάβι ευτύχησε να πάρει τρομερά πράγματα φέτος από τον Καλάθη που αποτέλεσε τον ιδανικό αναπληρωτή του μέγα Διαμαντίδη στη σύγχρονη εποχή, σε μια πιο αμερικάνικη version αλλά με την ίδια …αγριάδα στο παρκέ. Ο Νικ υπήρξε φέτος η προσωποποίηση του “δουλεύω ασταμάτητα, βελτιώνομαι, εκτοξεύομαι”. Οι απίθανες παραστάσεις του στην Ευρωλίγκα έδειξαν ότι το καλοκαίρι “έλιωσε” για να βελτιώσει τη μοίρα του που φάνηκε να παίρνει την κάτω βόλτα μετά την περσινή “σκούπα” από τη Φενέρ και το “στράβωμα” που προκάλεσαν στον κόσμο τα δημοσιεύματα για μπανάκια και νυχτοπερπατήματα.